ରୋମଃ କରୋନା ଭାଇରସ୍ କବଜାରୁ ସତରେ ଇଟାଲି ମୁକ୍ତି ପାଇବ ! କାରଣ କରୋନା ପ୍ରକୋପ ଏଠାରେ ଦିନକୁ ଦିନ ବଢିବାରେ ଲାଗିଛି । ଶୁକ୍ରବାର ଏଠାରେ ଭୟଙ୍କର ରେକର୍ଡ ଦେଖିବାକୁ ମିଳିଛି । ଏଠାରେ ଶୁକ୍ରବାର ପ୍ରାୟ ୯୨୦ ଜଣଙ୍କର ମୃତ୍ୟୁ ଘଟିଥିବା ଜାଣିବାକୁ ମିଳିଛି । ଏହାକୁ ମିଶାଇ ବିଶ୍ଃରେ କରୋନ ମୃତ୍ୟୁ ସଂଖ୍ୟା ୨୬, ୩୫୦ରେ ପହଞ୍ଚିଛି ।
ତାଜା ସୂଚନା ଅନୁଯାୟୀ, ଇଟାଲିରେ ଶୁକ୍ରବାର ମୃତକଙ୍କ ସଂଖ୍ୟା ରେକର୍ଡ କରିଛି । ଶୁକ୍ରବାରର ମୃତ୍ୟୁ ସଂଖ୍ୟା ମିଶାଇଲେ ୟୁରୋପୀୟ ଦେଶରେ ଏବେ ୯, ୧୩୪ଙ୍କ ପ୍ରାଣ ନେଲ।ଣି କରାନା ଭାଇରସ୍ । ଏଠାରେ ୮୬, ୪୯୮ ଲୋକଙ୍କର ଲୋକ କରୋନା ପଜେଟଭ ଆସିଛି । ତେବେ ଏମାନଙ୍କ ମଧ୍ୟରୁ ୧୦, ୯୫୦ ସୁସ୍ଥ ହୋଇଛନ୍ତି । ଆଜିର ଏଇ ମୃତ୍ୟୁ ସଂଖ୍ୟାକୁ ଦେଖିବା ପରେ ଚିକିତ୍ସକମାନେ ବି ମୁଣ୍ଡରେ ହାତ ଦେଇ ବସିଛନ୍ତି ।
ଇଟାଲି ପରେ ଏବେ ସ୍ପେନ୍ରେ ଗୋଟିଏ ଦିନରେ ୫୬୯ ଜୀବନ ଚାଲିଗଲାଣି । ଏହାକୁ ମିଶାଇ ଏଠାରେ ମୃତକଙ୍କ ସଂଖ୍ୟା ୪,୯୩୪ରେ ପହଞ୍ଚିଛି । ଅନ୍ୟପକ୍ଷେ ଆମେରିକାରେ ମଧ୍ୟ ଶୁକ୍ରବାର ଭୟାନକ ସ୍ଥିତି ଦେଖିବାକୁ ମଳିଛି । ଏଠାରେ ସବୁଠାରୁ ଅଧିକ ଲୋକ ଆକ୍ରାନ୍ତ ହୋଇଛନ୍ତି । ଆଜି ୭,୮୯୪ ନୂଆ ଆକ୍ରାନ୍ତଙ୍କୁ ଚିହ୍ନଟ କରାଯାଇଥିବାବେଳେ ମୋଟ ଆକ୍ରାନ୍ତଙ୍କ ସଂଖ୍ୟା ୯୩, ୩୨୯ରେ ପହଞ୍ଚିଛି । ଏଠାରେ କୋଭିଡ ୧୯ ୧୩୮୪ ଜଣଙ୍କ ଜୀବନ ନେଲାଣି ।
